Dinrêye d' awousse

Ene dinrêye d' awousse (on dit eto: on dvere), c' est ene fenaesse k' on ahive dins les tchamps, et ki dene des grins.

Les dinrêyes polèt esse eto soyeyes ou fåtcheyes vetes po fé do fôraedje.

Foû del Walonreye, gn a des ôtes "dinrêyes d' awousse", come li riz.

 Crexhaedje des dinrêyes 
Les dinrêyes ont cwate termenes dins les crexhince, après semaedje :
 li djetaedje : li grinne a dné ene djete ki rexhe foû d' tere.
 li stoclaedje : li pî del plante si pårtixh po dner deus troes montants (et des coôps dpus).
 li montaedje : li buk del plante monte foû des foyes.
 li påtaedje : li dzeu do buk dene ene påte, la k' les grins vont vni.

 Awousse des dinrêyes 
On fåtche les scwerons les prumîs, pu les oidjes, pu les frumints; les avoennes dimorèt les dirinnes.

Divinltins, on fåtchive al få; on radressive li bate, redjavler, pu loyî po fé des djåbes. On lzès dressive po fé des dijheas.

Avou les avoennes, on fjheut cobén des boshales.

 Rindjmint des dinrêyes sorlon leu semåjhe el Walonreye 
 Les dinrêyes d' ivier 
C' est des dinrêyes k' on seme e moes d' octôbe.
 li swele
 li swele-frumint
 li frumint d' ivier
 li speate
 li scweron

 Les dinrêyes di måss 
C' est des dinrêyes k' on seme å moes d' måss.
 l' avoenne
 li oidje
 li frumint d' måss

 Maladeyes et rascråwes des dinrêyes 
 li flaxhaedje.
 li rouye.

*